gu id en en es fy en en en en en en it en en en en nl en pt ja en en en ro gu gu de en gu gu gu gu gu gu gu gu gu gu gu en en gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
અનુભવ એટલે? માણસે પોતાની ભૂલોને આપેલું નામ! - Sandesh
August 22, 2018 | 1:43 am IST
ટેક ઓફ : શિશિર રામાવત
જીવનના વહેણની દિશા પલટી નાખવા માટે ક્યારેક માત્ર એક વાત, ટિપ્પણી કે પ્રેરણા પૂરતાં થઈ પડતાં હોય છે. વિચારની આ તાકાત છે. કલ્પના કરો, જ્યારે ૧૦૧ અનોખા વ્યક્તિત્વોની ૩૦૦૦ કરતાંય અધિક વિચારકણિકાઓ એક જ પુસ્તકમાં સંગ્રહિત થાય ત્યારે સત્વશીલતાનો કેવો ગજબનાક ગુણાકાર થાય! હમણાં આવાજ એક પુસ્તક સાથે ભેટો થઈ ગયો, જેમાં વિચારમેળો બરાબરનો જામ્યો છે. વિશ્વના જુદા જુદા બિંદુએ પ્રગટેલા અને સમયની સપાટી પર સતત તરતા રહેલા તેજલિસોટા જેવા આ વિચારોમાં સદીઓનું ડહાપણ અને ચિંતન સમાયેલું છે.
આ ૧૦૧ મહાનુભાવોની યાદી ઈન્ટરેસ્ટિંગ છે. અહીં એક છેડે પ,૦૦૦ વર્ષ પહેલાં થઈ ગયેલા વિદુર છે તો સામેના છેડે પર ૧૯૯૦માં નિધન પામેલા ઓશો છે. આ બે અંતિમોની વચ્ચે જન્મવર્ષ અનુસાર ચડતા ક્રમમાં ગુજરાતના, ભારતના અને દુનિયાભરના નોંધપાત્ર વિચારકો, સંતો-મહંતો, સાહિત્યકારો વગેરેના અવતરણોને આવરી લેવામાં આવ્યાં છે.
‘કંગાળ લોકો નહીં, પણ સુખી લોકો નિર્ધનતાની ખાઈમાં સરી પડે છે ત્યારે ક્રાંતિ કરવા તૈયાર થાય છે’ આ સર્વકાલીન સત્ય છેક ઈસવી સન પૂર્વે ૪૨૮માં જન્મેલા પ્લેટોએ ઉચ્ચાયુંર્ હતું. પ્લેટોના શિષ્ય હતા એરિસ્ટોટલ અને એરિસ્ટોટલના શિષ્ય હતા વિશ્વવિજેતા સિકંદર. ગુરુશિષ્યની આ કેવી ભવ્ય જોડીઓ! એરિસ્ટોટલે કહે છેઃ ‘ગુસ્સો કરવો સામાન્ય બાબત છે, પણ યોગ્ય વ્યક્તિ પર, યોગ્ય સમયે, યોગ્ય પ્રમાણમાં, યોગ્ય કારણથી, યોગ્ય રીતે ગુસ્સે થવું એ કામ સરળ નથી.’
પુસ્તકમાં પ્રત્યેક હસ્તીનો ટૂંકો પરિચય પણ આપવામાં આવ્યો છે. તેથી ‘મૌન માત્ર કળા નથી, વાકપટુતા પણ છે’ એવું કહેનાર સિસરો રોમન બંધારણના ઘડવૈયા હતા તેની વાચકને જાણકારી મળે છે. મૌન વિશે બ્રિટનના ભૂતપૂર્વ વડાપ્રધાન વિન્સટન ર્ચિચલે પણ સરસ વાત કરેલીઃ ‘ઊભા થઈને બોલવામાં જેમ મર્દાનગી છે તેમ નીચે બેસી જઈને સાંભળવામાં પણ મર્દાનગી છે.’ બ્રિટિશ ઈતિહાસવિદ થોમસ કુલર કહે છે, ‘ જીભ પર સંયમ રાખ્યા વિના કોઈ સારો વક્તા બની શકતો નથી.’ થોમસ કુલરની આ સ્માર્ટ વનલાઈનર જુઓઃ ‘ચતુરાઈ એ ઈમાનદારી અને બેઈમાની વચ્ચેની દીવાલ છે, જેના વિશે એ કહેવું મુશ્કેલ છે કે એ કોની સંપત્તિ છે!’
દુનિયાની એવી કઈ એકમાત્ર વ્યક્તિ છે, જેણે નોબલ પ્રાઈઝ અને ઓસ્કર એવોર્ડ બંને જીત્યા હોય? ઉત્તર છે, જ્યોર્જ બર્નાડ શો. તેમણે સરસ કહ્યું છેઃ ‘તક આવે છે એના કરતાં જતી રહે છે ત્યારે એ મોટી લાગે છે.’ લાઓ ત્સે કહે છેઃ ‘ભાગ્ય પર બધું છોડી દેનાર લોકો સામે આવેલી તકોને ઓળખી શકતા નથી.’ તક એ સમયનું જ એક પાસું થયું. લેખક-પત્રકાર વજુ કોટક એટલે જ કહે છે ને કે, ‘સમય ચૂકી જનારાઓએ હંમેશાં સમયની રાહ જોવી પડે છે.’
ક્રોધ જન્મે છે શા માટે? આનો ઉત્તર તત્ત્વજ્ઞાનના અભ્યાસી મણિલાલ ન. દ્વિવેદી આ રીતે આપે છેઃ ‘માણસ પોતાના અંતરાત્માને  પ્રસન્ન રાખવાનું ભૂલી અંતઃકરણના જુદા જુદા વેગોને  સંતોષવાનો પ્રયત્ન કરે છે ત્યારે તેમાં ક્રોધ પેદા થાય છે.’  ક્રોધ પહેલાંના તબક્કા વિશે ગિજુભાઈ બધેકા કહે છેઃ ‘દુર્બળ  માણસ પ્રથમ બીજાનું અનુકરણ કરે છે. અનુકરણ કરવામાં ફવતો  નથી ત્યારે તેની ઈર્ષ્યા કરે છે. ઈર્ષ્યા કરવાથી કશું વળતું નથી  ત્યારે તેની નિંદા કરે છે. નિંદામાંથી પણ કંઈ વળતું નથી ત્યારે  હાંસી કરે છે. હાંસીમાંથી પણ હારી જાય છે ત્યારે ક્રોધ કરે છે.’  ક્રોધ પછીની સભાનતાનું ઘણું મહત્ત્વ છે. એટલે જ પ્રભાશંકર  પટ્ટણી કહે છે,’ગુસ્સે થઈ ગયા પછી જે માણસ બીજી જ ક્ષણે એમ  વિચારે કે અરે, આ મને શું થઈ ગયું? તો સમજવું કે  પ્રભુકૃપાની દ્રષ્ટિ તેના પર છે.’
એક સાથે અનેક વિભૂતિઓની વિગતો એક જ લસરકામાં સામે આવતી હોવાથી ઘણી રસપ્રદ બાબતો આપોઆપ ઉપસી આવે છે. જેમ કે, શેક્સપિયરનો ૧૫૬૪માં જન્મ થયો ત્યારે ‘રામચરિતમાનસ’ના રચયિતા તુલસીદાસ બત્રીસ વર્ષના યુવાન હતા. મોહમ્મદ પયગંબરનો જન્મ છઠ્ઠી સદીમાં થયો, જ્યારે મહાકવિ કાલિદાસ એમની પહેલા એટલે કે પાંચમી સદીમાં થઈ ગયા. ઈસવી સનની ગણતરીની શરૂઆત ક્યારે થઈ? જો તમારો જવાબ ‘ઈસુ ખ્રિસ્તના જન્મવર્ષ સાથે’ એવો હોય તો તે ખોટો છે, કારણ કે ઈસુ ખ્રિસ્તનો જન્મ ઈસવી સન પૂર્વે પાંચમા થયો હતો! ઈસવી સન પૂર્વે ૫૫૧થી ૨૫૦ વચ્ચે થઈ ગયેલા કોન્ફ્યુશિયસ, ચાણક્ય, સોક્રેટિસ તો આ બધા કરતાં ઘણા સિનિયર ગણાય!
મહાનુભાવોની વિચારકણિકાઓ ખરેખર ટાઈમલેસ હોય છે. પ્લેટો કહે છે, ‘વેર લેવું છે? તો તામારા સદગુણો વધારી દો!’ ટાગોરનું કહેવું છે કે, ‘ભૂલોને રોકવા માટે દરવાજા બંધ કરી દેશો તો સત્ય પણ બહાર રહી જશે.’ ‘ભ્રમણા એક મોટામાં મોટો આનંદ છે’ એવું કહેનાર ફ્રેન્ચ લેખક અને ફ્લિોસોફ્ર વોલ્તેર કહે છે કે,’જિંદગીની મુસીબતો ઓછી કરવા માગતા હો તો અત્યંત વ્યસ્ત રહો.’ તો સેમ્યુઅલ જ્હોન્સન કહે છેઃ ‘તમે નવરા હો તો એકલા રહેશો નહીં અને એકલા હો તો નવરા રહેશો નહીં.’
આ પ્રકારના પુસ્તકની મજા એ છે કે તમે એને હાથમાં લઈને કોઈપણ પાનું ફ્રવીને વાંચી શકો છો, એકથી અધિક વખત વાંચી શકો છો અને દર વખતે તે નવાં નવાં સ્પંદનો અનુભવી શકો છો.
બાય ધ વે, લેખના શીર્ષકમાં વંચાતું અવતરણ ધારદાર રમૂજ માટે જાણીતા ઓસ્કર વાઈલ્ડનું છે!
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
અંબાલાલ પટેલની મોટી આગાહી, ગુજરાતમાં હવે પછી ભારેથી અતિભારે વરસાદ ક્યારે પડશે
આ વિસ્તારમાં ભારે વરસાદની આગાહી કરનારા જ્યોતિષીઓ પણ ખોટા પડયા
બોલિવૂડ છોડવા પર ટ્રોલ થઈ જાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
યુવરાજની રિટાયરમેન્ટ પાર્ટીમાં સ્ટાર્સનો જમાવડો, નીતા અંબાણી સહિત આ લોકો પહોંચ્યા
કુંભ રાશિએ તબિયત સાચવવી, કેવો રહેશે તમારો દિવસ જાણો, Video
Video: સલમાન ખાને આપ્યું પાણી તો વિફર્યા ‘બજરંગી ભાઈજાન’, આપી એવી પ્રતિક્રિયા કે…
હરિયાણવી ડાન્સર સપના ચૌધરીને ડાન્સમાં ટક્કર આપે છે તેની માતા, Video વાયરલ
આ વ્યક્તિના વાંજિત્રના સૂરમાં છે સુપર પાવર, શ્રીકૃષ્ણની જેમ દોડતી આવે છે ગાયો, જુઓ Video
આ નાનકડી બાળકીને સાંભળી તમને થશે માન, ટેલેન્ટ જોઈ કહી ઉઠશો અરે ભાઈ વાહ!, Video